Diari Oficial de la Generalitat Valenciana


Sumari del DOGV 9851, del 17-05-2024 (2024/4500)

RESOLUCIÓ de 15 de maig de 2024, del director de l'Agència Valenciana de Foment i Garantia Agrària, per la qual s'amplia el termini de presentació de sol·licituds de pagament de les ajudes a la reestructuració i reconversió de vinya de la Comunitat Valenciana per a operacions que finalitzen en la campanya 2023/2024, a l'empara de la Intervenció Sectorial Vitivinícola en el marc del Pla estratègic de la política agrícola comuna.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9851

Data del DOGV
:   17-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4500


Organisme emissor
:   Agència Valenciana de Foment i Garantia Agrària

Tipus de document
:   Resolució

RESOLUCIÓ de 15 de maig de 2024, del director de l'Agència Valenciana de Foment i Garantia Agrària, per la qual s'amplia el termini de presentació de sol·licituds de pagament de les ajudes a la reestructuració i reconversió de vinya de la Comunitat Valenciana per a operacions que finalitzen en la campanya 2023/2024, a l'empara de la Intervenció Sectorial Vitivinícola en el marc del Pla estratègic de la política agrícola comuna. [2024/4500]  
  
Mitjançant Resolució de 15 de març de 2023 (DOGV núm. 9559, 22.03.2023), es van convocar ajudes a la reestructuració i reconversió de vinya de la Comunitat Valenciana per a operacions que finalitzen en la campanya 2023/2024, a l'empara de la Intervenció Sectorial Vitivinícola en el marc del Pla estratègic de la política agrícola comuna.  
D'acord amb l'apartat 12.1 de la resolució esmentada, una vegada finalitzades les operacions, la persona beneficiària haurà de presentar una sol·licitud per al pagament de l'ajuda, com a màxim el 31 de maig de 2024 inclusivament.  
D'altra banda, a la Comunitat Valenciana l'any 2023 la precipitació acumulada ha sigut de 336,1 litres per metre quadrat, que és un 33 % inferior que la de la mitjana climàtica del període 1991-2020 (496,6 l/m²), per la qual cosa l'any 2023 ha sigut extremadament sec, la falta de precipitacions s'ha aguditzat esta primavera. La falta de pluges està dificultant enormement la plantació de les parcel·les que manquen de la possibilitat d'aportar algun reg de suport, ja que la terra no ha pogut entrar en saó per a la realització de les labors de replantació i, així, poder finalitzar l'execució de les operacions abans del 31 de maig.  
  
L'article 16.1 del Reial decret 905/2022, de 25 d'octubre, pel qual es regula la Intervenció Sectorial Vitivinícola en el marc del Pla estratègic de la política agrícola comuna, permet que la persona beneficiària presente una sol·licitud o comunicació per al pagament de l'ajuda, davant l'òrgan competent de la seua comunitat autònoma, en el termini que esta determine, i que no sobrepasse el 31 de juliol de l'exercici FEAGA en què s'ha finalitzat l'operació.  
De conformitat amb el que es disposa en l'article 28 de la Llei 5/1983, de 30 de desembre, del Consell, així com en el Decret 146/2023, de 5 de setembre, del Consell, pel qual s'aprova el Reglament orgànic i funcional de la Conselleria d'Agricultura, Ramaderia i Pesca, i en l'article 13.1 del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària, resolc:  
  
Ampliar el termini de presentació de les sol·licituds per al pagament de les ajudes a la reestructuració i reconversió de vinya de la Comunitat Valenciana per a operacions que finalitzen en la campanya 2023-2024, a l'empara de la convocatòria establida mitjançant Resolució de 15 de març de 2023, fins a l'1 de juliol de 2024, inclusivament.  
  
Contra la present resolució d'ampliació de termini no es pot interposar cap recurs, d'acord amb l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
València, 15 de maig de 2024. El director de l'Agència Valenciana de Foment i Garantia Agrària: Javier Bartolomé López.